**חומרים בסביבה- בחצר**

**⏴ במבט חדש לכיתה ב**

**היקף יחידת הלימוד:** 2 שעורים

**עמודים:** 14 - 18

# מטרות

* התלמידים יביאו דוגמאות לדברים שונים בחצר שעשויים מחומרים.
* התלמידים יביאו דוגמאות לדברים בחצר שעשויים מחומרים (מעץ, ממתכת, מפלסטיק, מבד, מאבן, מזכוכית).
* התלמידים יביאו דוגמאות לחומרים.
* התלמידים יסיקו שיש בסביבה מגוון של חומרים.

**הערכות לשיעור**

* להכין את רשימת הציוד שבעמוד 16.
* להכין כרטיס עם המילה **מגון**
* מומלץ לקרוא ב[קישור הבא](https://mabat.tau.ac.il/%D7%A1%D7%91%D7%99%D7%91%D7%95%D7%AA-%D7%9C%D7%9E%D7%99%D7%93%D7%94/%D7%9B%D7%99%D7%AA%D7%94-%D7%91/%D7%93%D7%91%D7%A8%D7%99-%D7%A8%D7%A7%D7%A2-%D7%9B%D7%99%D7%AA%D7%94-%D7%91/%D7%A8%D7%A7%D7%A2-%D7%9E%D7%93%D7%A2%D7%99-%D7%97%D7%95%D7%9E%D7%A8%D7%99%D7%9D-%D7%A1%D7%91%D7%99%D7%91/) את הרקע התיאורטי המדעי לנושאים שבפרק הראשון.

שימו לב! הרקע התיאורטי מדעי שמופיע באתר במבט חדש נועד לסייע לביסוס ולהעמקת הידע המדעי והטכנולוגי של המורים בלבד.

* מומלץ לקרוא את **ההבהרות מתודיות** המתייחסות לנושאי הלימוד במדריך למורה, עמודים 51 - 54.

# מהלך השיעור (ראו בעמודים הבאים).

# מהלך השיעור: חומרים בסביבה- בחצר

| **מרכיבי מעגל הלמידה** | **פעילויות** |
| --- | --- |
| פתיחה | יחידה זה מתמקדת ברעיון שכל הדברים (גופים) עשויים מחומרים. היחידה מרחיבה את עולם החומרים לסביבה הקרובה כמו החצר (מעבר לבית ולכתה) ועוסקת בחומרים המרכיבים את סביבת החצר, כמו: אבן, עץ, זכוכית, בד, מתכת, נייר ופלסטיק. הדגש המרכזי ביחידה זו הוא שבסביבה קיים מגוון רב של חומרים.פותחים בדיון קצר ושואלים:* אילו דברים יש בחצר? (ספסלים, גדרות, עצים, מדרגות, מדרכות)
* ממה עשויים הדברים שבחצר? (אבן, עץ, מתכת, פלסטיק)
* ממה עשויים הספסלים, הגדרות, העצים, המדרגות? (אבן, עץ, מתכת, פלסטיק)

הפתיחה נועדה ליצור מארגן מוקדם ללמידה בנושא חומרים בסביבה הקרובה- חצר בית הספר. |
| התנסות | מבצעים את המשימה **בלשים בסביבה חוקרים ומגלים חומרים**, עמודים 14 - 15.מטרת המשימה היא להרחיב את מעגל ההיכרות עם חומרים בסביבה הקרובה (בחצר). מכינים שלטים עם שמות של חומרים. מתחלקים לקבוצות, כל קבוצה מקבלת שלט ובו שם של חומר אחד. על כל קבוצה להביא עדויות לגופים בסביבה שעשויים מאותו החומר.חוזרים לכיתההמורה משרטטת על הלוח טבלה דומה לטבלה שבעמוד 15. והמורה מסבירה את מבנה הטבלה ותפקידה (מיון: ארגון מידע לפי קטגוריות). כל קבוצה תדווח אילו דברים עשויים מהחומר שהיא בחרה. אחרי הדיווח על הלוח כל תלמיד מארגן את המידע בטבלה שבחוברת שלו. עונה על שאלות 1 - 2 שבעמוד 15. שימו לב: מופעלת כאן מיומנות של מיון (שיוך פריטים לקבוצת הכללה). אפשר להוסיף עמודות לחומרים נוספים.חשוב להסיק מסקנות מהטבלה לאחר ארגון המידע בטבלה. מבחינים בין תוצאות (מה ראינו) לבין מסקנות (מה למדנו) . יש לבקש מהתלמידים דוגמאות לתוצאות ולמסקנות שאפשר ללמוד מהטבלה. דוגמא לתוצאה: המדרכה, העמוד עשוי מאבן.מסקנה: העמוד הקיר והגדר עשויים מאבן. מסקנה כללית יותר: בחצר יש דברים שעשויים מחומרים שונים.  |
| המשגה | עונים על שאלות 3 - 6 עמוד 15.לאחר ארגון המידע בטבלה מסכמים. כמה סוגי חומרים גילינו בחצר? כמה סוגי חומרים גילינו בכיתה? מה המשותף לכל הדברים שמצאה כל קבוצה?הסקת מסקנה על חומרים בבית בכת הוגם סביבה מחזקת את ההכללה אודות הקשר בין דברים/מוצרים לבין חומרים. * מומלץ להיכנס לאתר [**במבט מקוון**](https://mabatmekuvan.ramot.org/ramot-heb) (למנויים), לספר הדיגיטלי לפעילות **מגוון של חומרים**, עמוד 16.

קוראים את קטע המידע **מגוון של חומרים**, עמוד 16.מחברים משפט עם המילה **מגוון**. |
| יישום | מבצעים את המשימה **מכינים לוח חומרים,** עמודים 17- 18.במשימה זו הם מיישמים את מה שלמדו על חומרים. מציבים את לוחות החומרים בתערוכה עורכים השוואה בין הלוחות ועונים על שאלות 1- 2, עמוד 18. ההשוואה מזמנת הסקת מסקנות על הדומה והשונה. השונה: הלוחות שונים בסוגי החומרים, בסוגי הגופים, סוגי המוצרים, באופן הארגון של החומרים.הדומה: כולם לוחות של חומרים. בכולם דוגמאות לדברים עשויים מחומרים. |
| סיכום ורפלקציה | משלימים את המשפטים בהיגדי הסיכום שבתבנית **מה למדנו?**, עמוד 18.המורה משמיטה מילה במשפטים.(המילים להשמטה בתוך סוגרים)1. (חֳמָרִים) נִמְצָאִים בְּכָל מָקוֹם וּבְכָל דָּבָר.
2. מֵהַחמָֹרִים (מְכִינִים) מוּצָרִים.
3. בַּרְזֶל, פְּלַסְטִיק, עֵץ, זְכוּכִית, גּוּמִי, בַּד וְעוֹד הֵם (דֻּגְמָאוֹת לָחֳמָרִים).
4. יֵשׁ (מִגְוָן) גָּדוֹל שֶׁל חֳמָרִים בסביבה.

איזה דבר חדש למדתי בשיעור? |